cyanic-selkie/wikianc huggingface dataset:
शिव
शिव एगो प्रमुख हिंदू देवता हवें। हिंदू धर्म में शिव के बिष्णु आ ब्रह्मा के साथे त्रिमूर्ति के रूप में पूजल जाला जबकि शैव मत में इनके सभसे बड़हन देवता आ साक्षात ईश्वर के रूप मानल जाला। त्रिदेव के रूप में इनके बिनास भा संहार के देवता भी मानल जाला जबकि ब्रम्हा के रचना आ बिष्णु के पालन के देवता मानल जाला।
वैदिक साहित्य में इनके रूप रूद्र नाँव के देवता में देखल जाला हालाँकि, कुछ बिद्वान लोग शिव के पूजा वैदिक युग से पहिले से होखत माने ला। शैव मत के परभाव काश्मीर आ दक्खिन भारत में खासतौर से देखे के मिले ला। एकरे अलावा जहाँ-जहाँ शक्ति के उपासना के जोर बा ओह इलाका सभ में भी शिव के पूजा महत्व के चीज हवे।
भगवान गणेश आ कार्तिकेय जी के पिता जी आ माता पार्वती के पति बतावल जालें। पुराण सभ के जुग के, शिव से जुड़ल प्रमुख ग्रन्थ शिव पुराण हवे।
आजमगढ़ मंडल
आजमगढ़ मंडल भारतीय राज्य उत्तर प्रदेश के एक ठो प्रशासनिक मंडल (कमिश्नरी) बाटे। आजमगढ़ मंडल के गठन 15 नवंबर 1994 के, उत्तर प्रदेश के 14 वाँ मंडल के रूप में भइल।
एह मंडल में कुल तीन गो जिला आवे लें:
आजमगढ़ मंडल के उत्तर ओर गोरखपुर मंडल, पच्छिम ओर फैजाबाद मंडल आ दक्खिन ओर वाराणसी मंडल बा, पूरुब ओर एह मंडल आ उत्तर प्रदेश के सभसे पूरबी जिला, बलियाँ के सीमा बिहार राज्य के साथ बने ले।
आजमगढ़ मंडल के प्रमुख शहर आ कस्बा सभ में, मुख्यालय आजमगढ़ के अलावा लालगंज, मोहम्दाबाद, मऊ, रसड़ा, बेल्थरा रोड, सिकंदरपुर आ बलियाँ बाने।
ऋषिकेश
ऋषिकेश भा रिसीकेस भारत के उत्तराखंड राज्य में देहरादून जिला में एगो नगर निगम वाला शहर आ तहसील मुख्यालय बाटे।
गंगा के किनारे बसल ई शहर हिंदू धर्म खातिर महत्व वाला बाटे। एकरा के बिस्व के योग राजधानी मानल जाला। पहाड़ी इलाका में बहे वाली गंगा के किनारे के ई आखिरी शहर ह। एकरा बाद गंगा हरिद्वार में मैदान में उतर जाले। एही से एकरा के गढ़वाल हिमालय के दरवाजा भी कहल जाला।
जमानिया
जमानिया, ज़मानिया या जमनियाँ भारतीय राज्य उत्तर प्रदेश के गाजीपुर जिला में एक ठो शहर आ नगर पालिका बाटे। ई यही नाँव के तहसील के मुख्यालय भी हवे। गंङा नदी के तीरे बसल एह शहर में रेलवे टीशन भी बा।
महर्षि यमदग्नी ऋषि के नाम से महर्षि यमदग्नी दामिनीपूरी रहल बाद में।  मुगलकालीन में एकर नाम बदल के  मुगल शासक के द्वारा जमानियाँ रखल गइल और ई शहर उत्तर वाहिनी गंगा तट पर स्थित बा अउर जमानिया एक मशहूर अउर प्राचीन शहर बा जेके। गाजीपुर मैं  जमानिया मुख्य और बड़ विधानसभा बा अउर ईहां यूपी-बिहार के मिलावे वाली मुख्य सड़क जमानिया दिलदार नगर रोड ह। जोकि पाण्डेय मोड़ से शुरू होला अउर बिहार बॉर्डर यादव मोड़ तक खत्म स्माप्त होला। और पाण्डेय मोड़ क नाम।  जमानिया से 4 किलोमीटर  दूर पर जोगियामार के रहे वाला स्वर्गीय दयाशंकर पांडे क नाम से जानल जाला  जवन कि उनकर कर्म अउर परिश्रम से ओह मोड़ पर उनकर मकान बा ओही मकान के वजह से ओह मोड़ क नाम  पाण्डेय मोड़ पड़ल आज क समय में ऊ मोड़ पाण्डेय मोड़ से मशहूर बा। इह राजा ज़मानियाँ
चौपारन
चौपारन भारत के झारखंड राज्य में एक ठो कसबा बाटे।
गोवा
गोवा भारत के एगो राज्य बा जे दक्खिन भारत के पच्छिमी समुंदरी किनारे पर महाराष्ट्र आ कर्नाटक राज्यन के बीचा में बाटे। एकरे उत्तर में महाराष्ट्र आ पूरुब आ दक्खिन में कर्नाटक राज्य बाड़ें जबकि पच्छिम ओर अरब सागर बा। एह राज्य के कुल रकबा मात्र 5400 km2 बा आ कुल जनसंख्या, 2011 के आँकड़ा अनुसार 14,57,723 बाटे। गोवा के राजधानी पणजी सहर बा जबकि इहाँ के सभसे बड़ सहर वास्को डी गामा हवे। रकबा के हिसाब से ई भारत के सबसे छोट राज्य हऽ।
नेनुआ
घेंवड़ा या नेनुआ (हिन्दी:नेनुआ) एगो सब्जी हवे।
सिप्रोएटा स्टेलेंसेस
सिप्रोएटा स्टेलेंसेस या कामन अंग्रेजी नाँव "मैलचाईट" एक प्रकार के तितिली के प्रजाति बाटे।
निवासी नाँव
निवासी नाँव बा वासीनाम (Demonym) कौनों जगहा बा क्षेत्र के लोग के पुकार नाँव के कहल जाला जे ओ जगहा के नाँव पे पड़ल होखे। अकसर ई नाँव जगह के नाव में कुछु प्रत्यय जोड़ के बने ला। उदाहरण खातिर -ई जोड़ के इलहाबाद से इलाहाबादी, बनारस से बनारसी, आ बंगाल से बंगाली वगैरह। एकरे अलावा -इहा, -इया आ -टिक प्रत्याय भी जोड़ के अइसन नाँव बनावल जाला। जैसे कि गाजिपुरिहा बा गाजिपुरिया वगैरह।
तिरंगा
तिरंगा भारत के राष्ट्रीय झंडा ह, इ क्षैतिज आयताकार बा भगवा, उजर अउरी हरियर; संगे अशोक चक्र (एगो २४-तीली वाला चक्का) बीचे लागल झंडा बा, एकरा एकर अभिके रूप में २२ जुलाई १९५८ के संविधान सभा के बइठक में अपनावल गइल, अउरी इ १५ अगस्त १९४७ में भारत के राष्ट्रीय ध्वज बनल। इ झंडा स्वराज झंडा (पिंगली वैंकैया के बनावल, भारतीय राष्ट्रीय कांग्रेस के झंडा) प आधारित बा।
संदर्भ
<references group="N"/>
गोरखपुर मंडल
गोरखपुर मंडल (गोरखपुर मण्डल) भारतीय राज्य उत्तर प्रदेश के एक ठो प्रशासनिक मंडल (कमिश्नरी) हवे। ई उत्तर प्रदेश के सबसे उत्तरी-पूरबी कोन पर पड़े ला आ एकर दक्खिनी सीमा सरजू नदी द्वारा बनावल जाले जे एकरा के आजमगढ़ मंडल से अलग करे ले; पूरबी सीमा बिहार राज्य के साथ बा आ उत्तरी सीमा नेपाल देस के साथ।
गोरखपुर शहर एह मंडल के मुख्यालय हवे। वर्तमान (2017) में, एह मंडल में कुल चार गो जिला आवे लें :
इतिहास
साल 1801, ई इलाका अवध के नवाब के हाथ से ईस्ट इंडिया कंपनी के हाथ में आइल आ गोरखपुर के जिला के दर्जा दिहल गइल। साल 1829 में गोरखपुर में कमिश्नरी स्थापित भइल आ तब एह में गोरखपुर, गाजीपुर आ आजमगढ़ जिला शामिल कइल गइलें। आर॰ एम॰ बायड एह मंडल के पहिला कमिश्नर बनावल गइलें।
वर्तमान में, आजमगढ़ खुद एक ठो अलग मंडल बा जे गोरखपुर मंडल के दक्खिन ओर पड़े ला, जबकि वर्तमान गाजीपुर जिला अब बनारस मंडल में शामिल बा (गाजीपुर जिला से अलग हो के बनल बलियाँ जिला अब आजमगढ़ मंडल में आवेला)।
सीधा बिदेसी निवेश
सीधा बिदेसी निवेश (Foreign Direct Investment) भा ऍफ़डीआइ (FDI) कौनों बिजनेस में नियंत्रक मालिकाना के रूप में कइल जाए वाला निवेश (इन्वेस्टमेंट) ह जब निवेश करे वाली इकाई (एंटाइटी) कौनों अलग देस में होखे आ निवेश दुसरे देस में कइल जा रहल होखे। एह तरीका से, सीधा नियंत्रण के कारण ई पोर्टफोलियो बिदेसी निवेश से अलग होला।
आसान भाषा में कहल जाय तब, सीधा बिदेसी निवेश से मतलब होला कि बिदेसी कंपनी देसी कंपनी में भौतिक पूँजी संपत्ति (फिजिकल कैपिटल असेट्स), प्लांट मशीनरी, जमीन, इन्वेंटरी नियर चीजन में निवेश करे ले आ एकरे तहत बिदेसी कंपनी दुसरे देस में नई कंपनी बिकसित करे ले भा आपन सहायक कंपनी खोले ले जेह में नियंत्रण (कंट्रोल) आ प्रबंधन (मैनेजमेंट) के अधिकार ओकरे लगे बनल रहे ला। मने कि जवना पूँजी के निवेश होला ओह पर निवेश करे वाला के कंट्रोल बनल रहे ला।
साफ बा कि अइसन निवेश से, जवना देस में निवेश हो रहल होखे, भौतिक पूँजी के बिकास होखी आ रोजगार आ आय बढ़ी; सीधा निवेश लंबा समय खाती होखी; आ पूँजी के भागे के डर कम रही।
कार
कार, या मोटरकार (अंग्रेजी: Car) एक किसिम के मोटरगाड़ी हवे जे यातायात के साधन के तौर पर इस्तेमाल होले। कार के ज्यादातर परिभाषा सभ में एकर पहिया वाला गाड़ी होखल, परिवहन के साधन होखल, दू से आठ लोग के बइठे लायक होखल वगैरह बिसेसता के शामिल कइल जाला।
वर्तमान में पेट्रोल भा गैसोलीन, आ डीजल से चले वाली कार के संख्या सभसे ढेर बा। हालाँकि, धीरे-धीरे बिजली से आ सौर ऊर्जा से चले वाली कार सभ के बिकास कइल जा रहल बाटे।
वेंकैया नायडू
मुप्पावरपु वेंकैया नायडू, (जनम 1 जुलाई 1949) भारत देस के 13वाँ उपराष्ट्रपति चुनल गइल बाने जे 11 अगस्त 2017 के पदभार लिहें। एकरे पहिले ऊ मोदी सरकार में कई मंत्रालय सभ में मंत्री रहलें आ 2002 से 2004 तक भारतीय जनता पार्टी (भाजपा) के राष्ट्रीय अध्यक्ष भी रहलें। पहिले के भाजपा के अगुवाई वाली बाजपेयी सरकार में नायडू ग्रामीण विकास मंत्री रहलें।
तिलंगी
तिलंगी भा पतंगा एगो अइसन जीनिस चाहे वस्तु हऽ जेकरा सुता के मदद से उड़ावल जाला। तिलंगी एगो पाँख नियन सतह के बनल होखेला जेकरा मे एगो सुता बन्हल रहेला। कोनो तिलंगी तबे उड़ेले जब हावा के दाबाव सतह के उपरा कम आ नीचवा बेसी होला। हावा जवना देने बहेला तवना देने तिलांगीयो जाले। एहिसे तिलंगी पऽ दुगो बर लागेला, एगो ऊपर देने आ एगो सोझा, एह दुनो बर के चलते जवन कुलि परिनाम बर तिलंगी पऽ लागेला तवना के सुता मे उत्त्पन भइल तान सम्हार लेवेला।
द्रव्यन के सिधांत सभ पनियो प लागेला एहिसे तिलंगी के परयोग पनियो मे कईल जा सकेला बाकिर आजकाल ई परचलन मे नइखे।
डैनी बॉयल
डैनी बॉयल (Danny Boyle; जनम 20 अक्टूबर 1956) एक ठो अंग्रेज फिलिम डाइरेक्टर, प्रोड्यूसर, स्क्रीनप्ले लेखक, आ थियेटर डाइरेक्टर बाने।
नवदुर्गा
नव दुर्गा हिंदू धार्मिक कथा की अनुसार देवी दुर्गा के नौ गो रूप या अवतार रुपी देवी लोगन के कहल जाला।
पोर्टफोलियो इन्वेस्टमेंट
पोर्टफोलियो इन्वेस्टमेंट भा पोर्टफोलियो निवेश अइसन निवेश होलें जे परिसंपति (एसेट) सभ के समूह (पोर्टफोलियो) के रूप में होलें आ एह में इक्विटी सिक्योरिटी सभ में होखे वाला लेनदेन भी शामिल होला; मने के पोर्टफोलियो निवेश में कॉमन स्टॉक, आ कर्जा सिक्योरिटी सभ जइसे कि बैंकनोट, बांड आ डिबेंचर द्वारा कइल जाए वाला इन्वेस्टमेंट।
पोर्टफोलियो निवेश एक तरह से पैसिव (निष्क्रिय) निवेश होला; मतलब की निवेश करे वाला सीधे नियंत्रण करे वाला के भूमिका में ना होला बांड भा डिबेंचर इशू करे वाली कंपनी के मैनेजमेंट में सीधा भागीदारी ना करे लें। अइसन निवेश के एकलौता मकसद फाइनेंशियल लाभ लिहल होला, जबकि सीधा बिदेसी निवेश (ऍफ़डीआइ) में निवेश करे वाला के कंपनी के मैनेजेरियल कामकाज पर एगो निश्चित सीमा तक नियंत्रण (कंट्रोल) के भूमिका होखे ले।
महतारी
महतारी या माई कौनों बच्चा के जनम देवे वाली भा पाल-पोस के बड़ करे वाली औरत होले। ई कौनों जरूरी नइखे कि बच्चा ओह औरत के आपन खुद के जनमावल संतान होखे, हालाँकि आमतौर पर एह शब्द के इहे अरथ बूझल जाला। संदर्भ अनुसार, कौनों औरत संतान के जनम देवे के कारण, लालन-पालन करे के कारण या आधुनिक जमाना में संतान पैदा करे खातिर आपन अंडाणु दान करे के कारण या अइसने अउरी कौनों कारण से ओह संतान के महतारी हो सके ली।
खुद के अंडाणु आ गरभ से संतान के जनम देवे वाली माई के जनम देवे वाली महतारी कहल जाला। एकरे बिपरीत अंडाणु दान करे वाली महतारी खाली जीवबिज्ञान से हिसाब से महतारी होखे लीं; आ दुसरे जीविक महतारी-बाप के संतान के अपना गरभ में धारण भर क के पैदा करावे वाली महतारी "सरोगेट" कहाली। खाली लालन-पालन करे वाली महतारी के "मयभा महतारी" कहल जाला।
ऊपर बताव परिभाषा सभ के अलावा महतारी आ संतान के बीच के रिश्ता बहुत हद तक भावना आ मनोबिग्यानी स्थिति के चीज हवे। परिभाषा कौनों बैस्विक चीज नइखे आ जगह-जगह के समाज आ नैतिक मूल्य भी एह नातेदारी के अलग-अलग तरीका से परभावित करे लें। अइसने स्थिति बाप खातिर भी होला, जीवीय रूप से केहू कौनों बच्चा के बाप हो सकेला बाकी हो सकेला की बाप के जिम्मेदारी न निभावे।
औरत अगर गरभ से होखे त ई कहल जाला कि ऊ महतारी बने वाली बा।
खिजिदेम्बा
खिजिदेम्बा नेपाल के कोशी प्रदेश के ओखलढुंगा जिला में एगो गाँवपालिका बा। एह गाँवपालिका के अस्थापना 10 मार्च 2017 के भइल आ नाया प्रशासनिक बिभाजन लागू भइल जेह में पहिले के गाँव बिकास समिति (गाविस) सभ के बिलय क के नाया गाँवपालिका सभ बनल।
साल 2011 के जनगणना के आँकड़ा अनुसार एह गाँवपालिका के कुल जनसँख्या 15106 बा आ रकबा 179.77 वर्ग किलोमीटर बा।
महाविद्या
महाविद्या (महान ज्ञान/विद्या) भा दस महाविद्या देवी पार्वती या शक्ति के दस गो रूप हवें जिनके हिंदू धर्म में ज्ञान की अलग अलग रूप के देवी माल जाला। आमतौर पर एह 10 गो महाविद्या सभ के नाँव निम्नलिखित क्रम में रखल जाला: काली, तारा, त्रिपुरा सुंदरी, भुवनेश्वरी, भैरवी, छिन्नमस्ता, धूमवती, बगलामुखी, मातांगी आ कमला। एकरा बावजूद एह समूह के गठन में बिबिध आ बिबिध धार्मिक परंपरा सभ के सामिल कइल जाला जेह में योगिनी पूजा, शैव धर्म, वैष्णव धर्म आ वज्रयान बौद्ध धर्म सामिल बाड़ें।
महाविद्या के बिकास शक्तिवाद के इतिहास में एगो महत्वपूर्ण मोड़ के प्रतिनिधित्व करे ला काहें से कि ई शक्तिवाद में भक्ति पहलू के उदय के निशानी हवे जे 1700 ई. में चरम पर पहुँचल। पहिली बेर पुरानिक के बाद के युग में, लगभग 6वीं सदी ईसवी में, ई एगो नया ईश्वरवादी आंदोलन रहल जेह में परमात्मा के नारी के रूप में कल्पना कइल गइल। एगो अइसन तथ्य जेकर प्रतिरूप देवी-भागवत पुराण नियर ग्रंथ सभ से मिलल बा, खासतौर पर एकर सातवाँ स्कंध के अंतिम नौ अध्याय (31-40) जे देवी गीता के नाँव से जानल जालें आ जल्दीए ई शक्तिवाद के केंद्रीय ग्रंथ बन गइलें।
नाँव
शाक्त लोग के मानना बा कि "एक सच्चाई के दस अलग-अलग पहलू में महसूस कइल जाला; दिव्य माता के दस ब्रह्मांडीय ब्यक्तित्व के रूप में आराधना आ संपर्क कइल जाला," दस-महाविद्या के रूप में। शक्तिवाद में एगो अउरी विचारधारा के अनुसार महाविद्या के महाकाली के रूप मानल जाला। महाविद्या लोग के तांत्रिक प्रकृति के मानल जाला, आ आमतौर पर इनहन के पहिचान निम्नलिखित तरीका से कइल जाला:
औरस, उन्नाव
औरस भारत के उत्तर प्रदेश राज्य में एक ठो कसबा बाटे।
काभ्रेपलांचोक जिला
काभ्रेपलान्चोक जिला नेपाल क एक जिला बा । य जिला नेपाल क बागमती अंचल में पडत बानी ।
गोविंदपुर सड़क
गोविंदपुर सड़क भारत के झारखंड राज्य में एक ठो कसबा बाटे।
बस
बस (अंग्रेजी: Bus) सड़क परिवहन के बाहन हवे जे ढेर सारा यात्री लोग के आवागन खाती डिजाइन कइल गइल होला। बस के यात्री ढोवे के क्षमता 300 पसिंजर तक ले के भी हो सके ला। सभसे आम प्रकार सिंगल डेक वाली बस होला, एकरे अलावा डबल डेकर (दुतल्ला) बस भी होला। कुछ अन्य प्रकार में आर्टिकुलेटेड बस आ लो-फ्लोर बस भी बस के प्रकार हवें।
रश्मी देसाई
रश्मी देसाई (जनम 13 फरवरी 1986) एगो भारतीय ऐक्ट्रेस बाड़ी। कई थे टीवी सीरियल आ क्षेत्रीय सिनेमा के फिलिम सभ में रोल करे वाली देसाई भोजपुरी में भी कई फिलिम सभ में काम क चुकल बाड़ी। आपन कैरियर के सुरुआत बी-ग्रेड के फिलिम सभ से करे वाली देसाई के कलर्स टीवी के धारावाहिक उतरन आ &टीवी के धारावाहिक हमारी अधूरी कहानी में काम करे से सभसे ढेर परसिद्धी मिलल। देसाई 2012 में झलक दिखला जा 5, 2014 में फियर फैक्टर: खतरों के खिलाड़ी 6 आ 2015 में नच बलिये 7 नियर रियलिटी शो सभ में प्रतिभागी रहली। देसाई स्वच्छ सर्वेक्षण 2017 नाँव से चलावल गइल पहल में भी भागीदार रहली जे स्वच्छ भारत मिशन के हिस्सा रहल।, कलर्स टीवी के कार्यक्रम दिल से दिल तक में शरवोरी के किरदार क रहल बाड़ी।
इलाहाबाद मंडल
इलाहाबाद मंडल (ऑफिशियल: प्रयागराज मंडल) भारतीय राज्य उत्तर प्रदेश के एक ठो प्रशासनिक मंडल (कमिश्नरी) बाटे। एह मंडल में चार गो जिला आवे लें:
मंडल के वर्तमान रूप सन् 2000 से बा जब उत्तर प्रदेश से उत्तराखंड के अलग कइल गइल आ इहाँ के प्रशासनिक मंडल सभ के दुबारा गठन कइल गइल।
ट्रक
ट्रक (अंग्रेजी: Truck) माल ढोवे खाती डिजाइन कइल मोटरगाड़ी हवे। ट्रक कई साइज, अलग-अलग क्षमता आ अलग-अलग मकसद से इस्तेमाल होखे वाला भी हो सके लें। कुछ ट्रक सभ में सामान के गिरावे खाती हाड्रोलिक सिस्टम भी लागल होला आ अइसन ट्रक सभ के डंफर भी कहल जाला।
तुर्कमेनिस्तान
तुर्कमेनिस्तान (Turkmenistan) मध्य एशिया में एगो देश बाटे।
वीसेन, स्विट्जरलैंड
दावोस वीसन (Davos Wiesen) स्विट्जरलैंड में एक ठो जगह बाटे।
गुजरात
गुजरात भारत के 28 राज्यन में से एगो ह। एकर राजधानी गाँधीनगर में स्थित बा। ई भारत के सबसे पश्चिमी राज्य ह।
हुसैनाबाद, झारखंड
हुसैनाबाद, झारखंड भारत के झारखंड राज्य में एक ठो कसबा बाटे।
बिर्तामोड
बिर्तामोड नगरपालिका नेपाल के कोशी प्रदेश के झापा जिला में एगो शहर बा।
हरिद्वार
हरिद्वार भारत के उत्तराखंड राज्य में एगो शहर बा। ई हरिद्वार जिला के मुख्यालय भी ह। गंगा नदी इहाँ हिमालय से उतर के मैदान में प्रवेश करे ले। हिंदू धर्म में हरिद्ववार के तीर्थ मानल जाला आ कथा के मोताबिक इहाँ समुद्र मंथन के बाद अमृत के गगरी आकाश मार्ग से ले जात समय जौना चार जगह अमृत के बूँद चुअल रहे ओह में से हरिद्वारो एक बा। एही से इहवां कुम्भ मेला लागे ला।
मातृका
मातृका या सप्तमातृका हिंदू धर्म में बर्णित कथा की अनुसार सात गो देवी लोग के मंडली हवे आ इन्हन लोगन के हमेशा एक्के संघे पूजल जाला। इनहन लोग के पूजा दक्खिन भारत में भी होले आ नैपाल आठ गो मातृका लोग के पूजा होले।
वाराणसी मंडल
वाराणसी मंडल भारतीय राज्य उत्तर प्रदेश के एक ठो प्रशासनिक मंडल (कमिश्नरी) बाटे। एह मंडल में चार गो जिला आवे लें:
शहज़ादा (2023 फिलिम)
शहज़ादा एगो आवे वाली भारतीय हिंदी भाषा के एक्शन ड्रामा फिलिम बा जेकर निर्देशन रोहित धवन कइले बाड़ें आ टी-सीरीज फिल्म्स, हरिका एंड हसीने क्रिएशंस, गीता आर्ट्स, ब्रैट फिल्म्स द्वारा निर्मित बा। अभिनेता कार्तिक आर्यन के प्रोडक्शन डेब्यू के निशानी बनावे वाली एह फिलिम में उनुकर मुख्य भूमिका कृति सैनन, परेश रावल, मनीषा कोइराला, रोनित राय आ सचिन खेडेकर का साथे बा. ई 2020 के तेलुगु फिलिम आला वैकुण्ठपुरमुलू के रीमेक हवे।
पोर्टफोलियो बिदेसी निवेश
कौनों पोर्टफोलियो इन्वेस्टमेंट हमेशा फाइनेंशियल परिसंपत्ति (असेट) सभ के समूह के रूप में होला जइसे कि स्टॉक, बांड भा कैश इक्वीवेलेंट। अर्थशास्त्र में, पोर्टफोलियो बिदेसी निवेश (Foreign portfolio investment) फंड सभ के कौनों देस में प्रवेश के कहल जाला जब बिदेसी निवेशकर्ता आपन धन ओह देस के बैंक में जमा करावे भा देस के स्टॉक मार्केट आ बांड मार्केट में खरीदारी करे।
ई सीधा बिदेसी निवेश से एह मायने में अलग होला कि सीधा निवेश में भौतिक असेट खरीदल जालें आ निवेश कइल पूँजी पर निवेश करे वाला के कंट्रोल रहे ला; जबकि बांड, डिबेंचर, स्टॉक वगैरह के खरीदारी से बिदेसी पूँजी के कौनों देस में आगमन छोट समय खाती होला आ एकर मकसद लाभ कमाइल भर होला।
बिदेसी इक्विटी शेयर में निवेश के या त घरेलू स्टॉक मार्केट में सीधे निवेश द्वारा हासिल कइल जा सके ला या फिर बिदेसी पूँजी बजार में सीधे इक्विटी अंशपत्र के प्राइमरी इशू दवा कइल जा सके ला। सीधे इक्विटी के इशू करे के तरीका इंटरनेशनल डिपाजिटरी रिसीट (आइडीआर), अमेरिकन डिपाजिटरी रिसीट (एडीआर) या फिर ग्लोबल डिपाजिटरी रिसीट (जीडीआर) द्वारा कइल जा सके ला।
ब्रिजमेनाइट
ब्रिजमेनाइट चाहे सिलिकेट पेरोव्सकाइट (Silicate perovskite) धरती पर सबसे बेसी मात्रा में पावल जाए वाला खनिज हवे; हालाँकि, ई सतह के लगे ना बलुक काफी गहिराई में पावल जाला। ई खनिज बहुत ढेर घनत्व वाला मैग्नीशियम-आ-लोहा के सिलिकेट होला जेवन धरती की अंदर 670 से 2700 किलोमीटर की गहिराई में पावल जाला। एकर नाँव 2014 में ब्रिजमेनाइट धराइल जब पहिली बेर एकर नमूना सन् 1879 में आस्ट्रेलिया में गिरल एगो उल्कापिंड से पावल गइल। काहें से की धरती पर अभिन ले एकर कौनों नमूना ना मिलल रहल आ जबले प्राकृतिक रूप से कौनों खनिज के नमूना न मिल जाय ओकर नाँव न धराला।
एकर नमूना क खोज अमेरिका की नेवादा इन्वरसिटी के खनिज बिग्यानी ओलिवर शाउनर के टीम कइलस आ ई सांइस में नवंबर 2014 में छपल
नाँव
ब्रिजमेनाईट नाँव अमेरिका की भौतिकबिग्यानी पर्सी ब्रिजमैन की की सम्मान में रखल गइल जे 1946 में उच्च दाब वाली भौतिकी की छेत्र में नोबेल पुरस्कार पवले रहलें।
मैक्स प्लैंक
मैक्स कार्ल एर्नस्ट लुडविग प्लैंक(23 अप्रैल 1858-4 अक्टूबर 1947) एगो जर्मन भौतिकीज्ञ रहलें जिनकर ऊर्जा क्वांटा के खोज हुनका के 1918 मे भौतिक शास्त्र मे नोबेल पुरस्कार जीतवइलस।
कार्तिक आर्यन
कार्तिक आर्यन तिवारी (जनम 22 नवंबर 1990),[1] एगो भारतीय अभिनेता बाड़ें जे हिंदी फिलिम सभ में काम करे लें। इंजीनियरिंग में डिग्री लेला के बाद उ लुव रंजन के बड्डी फिल्म प्यार का पंचनामा (2011) से अभिनय के शुरुआत कइले।  आगे चल के ऊ रोमांस आकाश वाणी (2013) आ काँची (2014) में अभिनय कइलें, बाकी ई सभ इनके कैरियर के आगे बढ़ावे में नाकाम रहलें।
उपग्रह
उपग्रह (Satellite, सैटेलाइट) कोनों ग्रह के चक्कर लगावे वाला पिंड होला। ई प्राकृतिक भी हो सकेला आ अब मनुष्य के बनावल भी। हमनी कि पृथ्वी के एकलौता प्राकृतिक उपग्रह चंद्रमा हवे।
आज की समय में जब उपग्रह के बात कइल जाला त ए से मतलब मनुष्य क बनावल उपग्रह से होला आ बाकी ग्रह सभ की प्राकृतिक उपग्रह कुल के भी उन्हन के चंद्रमा कहि दिहल जाला।
मनुष्य के भेजल उपग्रह में संचार उपग्रह, जासूसी उपग्रह, रिमोट सेंसिंग उपग्रह नियर कई प्रकार होलें।
छतरा, झारखंड
छतरा, झारखंड भारत के झारखंड राज्य में एक ठो कसबा बाटे।
फ्रांज़ काफ़्का
जीवन परिचय
कारोबार में सफलता आ तरक्की खातिर उनकरा मां-बाप के घर से बाहर रहि के 12 घंटा तक काम करेके पड़े। एह वजह से काफ़्का के बचपन अकेलापन में बीतल रहे। एइसना हालत में काफ़्का के परवरिश उनकरा परिवार के नोकर-चाकरन के हाथ से भइल। एही वजह से पिता-पुत्र के बीच तनावपूर्ण रिश्ता रहे जेवना के बारे में काफ़्का के लेखन में साफ-साफ देखल जा सकेला।
काफ्का के पिता दबंग किस्म के स्वभाव के रहलन बाकिर उनकर महतारी स्वभाव से शांत आ लजाधुर रहली। काफ़्का के पिता क व्यक्तित्व क असर उनकरा लेखन पर भी पड़ल।
रेलगाड़ी
रेलगाड़ी भा ट्रेन (अंग्रेजी: Train) परिवहन के साधन हवे जे पटरी पर चले ला आ इंजन के अलावा आपस में कई गो जुड़ल डब्बा के रूप में होला। यात्री ढोवे वाली ट्रेन के पसिंजर गाड़ी आ माल ढोवे वाली के मालगाड़ी कहल जाला। नया जमाना में सिंगल पटरी पर चले वाली रेलगाड़ी भी डिजाइन कइल गइल बाड़ी जिनहन के मोनोरेल कहल जाला। तेज गति से चले वाली रेलगाड़ी सभ के हाई-स्पीड ट्रेन या बुलेट ट्रेन भी कहल जाला।
सुरुआती दौर में, रेलगाड़ी भाप के इंजन से चलें, एकरे बाद डीजल से चले वाली आ इलेक्ट्रिक ट्रेन अब ज्यादा चलन में बाड़ी स। भाप के इंजन से चले वाली गाड़ी अब बहुत कम जगह पर चले लीं आ इनहन के इतिहासी महत्व भा पर्यटन के नजरिया से चलावल जा रहल बा।
इलेक्ट्रिक रेलइंजन
बिजली इंजन, इलेक्ट्रिक रेलइंजन भा इलेक्ट्रिक लोकोमोटिव अइसन रेल इंजन होला जे बिजली से चले ला। बिजली के सप्लाई पटरी के सहारे ऊपर से गुजरे वाला तार सभ से माध्यम से कइल जाला।
फूलगोभी
फूल गोभी (अंग्रेज़ी: Cauliflower) एगो सब्जी हवे। तकनीकी रूप से ई एक ठो पौधा के फूल होला जेकरा के पका के सब्जी के रूप में खाइल जाला। भारतीय खाना में फूलगोभी के करी, यानी रसेदार सब्जी या तरकारी बने ले। एकरे अलावा सूखी सब्जी, मिक्स वेज आ गोभी के पकउड़ी भी बने ला।
पर्यावरणी मुद्दा
पर्यावरणी मुद्दा भा पर्यावरणी समस्या, पर्यावरण पर मनुष्य के नोकसानदेह परभाव हवे। बहुत लंबा समय से ई चिंता के बिसय रहल बाड़ें, बाकी अभिन ले इनहन के सुलझाव पूरा तरीका से ना हो पवले बा। पर्यावरणी मुद्दा सभ के उत्पत्ती मनुष्य के बिबिध सामाजिक समूहन द्वारा अपना आसपास के पर्यावरण से क्रिया-प्रतिक्रिया द्वारा होले आ कौनों समुदाय एह मुद्दा सभ के कइसे परिभाषित करत बा एह बात पर निर्भर करे ला कि ऊ लोग कइसे एह मुद्दा सभ के साथ बेहवार करी।
पर्यावरण संरक्षण, मने कि पर्यावरण के सुरक्षा, में अइसन काम के शामिल कइल जाला जे ब्याक्तिगत, संस्थागत भा सरकारी या अंतरराष्ट्रीय स्तर पर प्राकृतिक पर्यावरण के दसा के मनुष्य के परभाव से सुरक्षा देवे खाती कइल जा रहल बाने; चाहे पर्यावरण के लाभ खातिर भा मनुष्य के फायदा खाती। पर्यावरणवाद, एक तरह के सामाजिक आ पर्यावरणी आंदोलन हवे जवना के तहत पर्यावरणी मुद्दा सभ के साथ निपटे बदे जागरुकता, शिक्षा आ सामाजिक सक्रियता बढ़ावे खातिर काम कइल जाला।
प्रकार
वर्तमान समय में कुछ प्रमुख पर्यावरणी मुद्दा बाने: मानव जनसंख्या में अति, जलवायु बदलाव, प्रदूषण, पर्यावरणी क्षय, जीव बिबिधता में कमी, आ संसाधन क्षय।
पत्ता गोभी
पत्ता गोभी (हिन्दी:बंद गोभी; अंग्रेज़ी: Cabbage) एगो सब्जी हवे।
जमैका
जमैका (Jamaica) करिबियन सागर क्षेत्र में एगो दीप पर बसल देस बा जेकर कुल क्षेत्रफल 10990 km बाटे। ई दीप वेस्ट इंडीज के हिस्सा हवे आ ग्रेटर एंटिलीज के तीसरा सभसे बड़ दीप हवे आ कैरिबियन इलाका में चउथा सभसे बड़ देस हऽ।
इतिहासी रूप से ई इलाका अरावाक आ टाइनो जनजाति के लोग के बसाव वाला इलाका रहे, कोलंबस के द्वारा खोजल जाए के बाद एह पर स्पेन के शासन भइल आ बाद में ई इंग्लैंड के अधिकार में आ गइल। इंग्लैण्ड के उपनिवेश के रूप में जमैका चीनी के प्रमुख उत्पादन करे वाला इलाका सभ में से एक बन गइल। एह देस के 6 अगस्त 1962 के उपनिवेशी राज से आजादी मिलल।
आजकाल्ह एह देस के कुल आबादी लगभग 29 लाख बा आ इहाँ के राजधानी किंग्स्टन शहर हवे जे इहाँ के सभसे बड़ शहर भी हऽ।
अंतरा बिस्वास
अंतरा बिस्वास (जनम 21 नवंबर 1982) जिनके परसिद्ध नाँव मोनालिसा हवे, एगो भारतीय ऐक्ट्रेस बाड़ी। प्रमुख रूप से भोजपुरी सिनेमा में काम करे ली।अबतक ले ई 125 गो भोजपुरी फिलिम सभ में काम क चुकल बाड़ी आ हिंदी, बंगाली, तमिल, ओडिया, कन्नड़ आ तेलुगु फिलिम सभ में भी काम कइले बाड़ी। बिस्वास बिग बॉस 10 (2016) में भी प्रतिभागी रहली।
तमिल सिनेमा
तमिल सिनेमा, जेकरा के कोलीवुड भी कहल जाला, भारतीय सिनेमा के हिस्सा हवे; मुख्य रूप से तमिल भाषा में चलचित्र के निर्माण में लागल रहे।  तमिलनाडु के चेन्नई में कोडम्बक्कम मोहल्ला से बाहर आधारित, एकरा के लोकप्रिय रूप से कोलीवुड कहल जाला - कोडम्बक्कम आ हॉलीवुड शब्दन के पोर्टमैंट।[2][3][4][5]  पहिली तमिल मूक फिलिम कीचका वधाम के निर्देशन आर नटराज मुदलियार द्वारा 1918 में कइल गइल।[6]  पहिली तमिल बात करे वाली फीचर फिलिम कालिदास, एच एम रेड्डी द्वारा निर्देशित बहुभाषी फिलिम 31 अक्टूबर 1931 के रिलीज भइल, भारत के पहिली बात करे वाली मोशन फिलिम आलम आरा के सात महीना से भी कम समय बाद।
ब्राह्मी लिखाई
ब्राह्मी लिखाई प्राचीन भारत मे उपयोग होनेवाली एगो लिखाई रहे। ब्राह्मी लिखाई वर्तमान भारतीय लिखाईयन के जननी बा। ई लिखाई अब प्रचलन में नइखे। कालान्तर मे एह मे परिवर्तन भइल आ परिणाम स्वरुप वर्तमान मे सभे आर्य आ द्रविड़ लिखाईयन के उत्पत्ति भइल। भोजपुरी के मूल लिखाई कैथीओ (जे के भोज लिखाईओ कहल जाला) के उत्पत्ति ब्राह्मी लिखाई से भइल बा। ब्राह्मी आगे अशोका ब्राह्मी आ तमिल ब्राह्मी के रुप मे विकसल। उत्तर, पूर्व आ पश्चिम भारत मे अशोका ब्राह्मी आ दक्षिण भारत मे तमिल ब्राह्मी के विकास भइल। एह लिखाई में लिखल अभिलेख अब इतिहास आ पुरातत्व के पढ़ाई आ रिसर्च में इस्तेमाल होला।
हरियाणा
हरियाणा भारत के राज्य बा आ एकर राजधानी चंडीगढ़ में बा।
कोंहड़ा
कोंहड़ा (Pumpkin) एगो नार-पात वाली लता होखे ले आ एकरा फर के कोंहड़ा कहल जाला जे एगो सब्जी हवे।
आइफोन 8
आइफोन 8 आ आइफोन 8 प्लस एप्पल कंपनी द्वारा लांच कइल स्मार्टफोन बाड़ें। कंपनी द्वारा 12 सितंबर 2017 के इनहन के लांच कइल गइल आ 22 सितंबर से ई बजार में उपलब्ध होखिहें। इनहन के सुरुआती कीमत 45 हजार आ 51 हजार रुपया रखल गइल बा।
बारिस (२०२३ चलचित्र)
बारिस (तमिल:வாரிசு,वरिसु) २०२३ में बनल भारतीय तमिल भाषा के एक्शन ड्रामा फिलिम हवे जेकर निर्देशन वामशी पैडिपल्ली कइलें जे हरि आ आशीषोर सोलोमन के साथे मिल के एकरा के लिखले रहलें। श्री वेंकटेश्वर क्रिएशंस आ पीवीपी सिनेमा का तहत दिल राजू आ सिरीश के मिलजुल के बनावल एह फिलिम में विजय आ रश्मिका मंडन्ना मुख्य भूमिका में बाड़ी. संगीत के रचना थामन एस, छायांकन कार्तिक पलानी आ संपादन प्रवीण के.एल.
खाँदवारी
खाँदवारी नगरपालिका नेपाल के प्रदेश संख्या 1 के संखुवासभा जिला में एगो शहर बा आ एह जिला के मुख्यालय भी बा।
तिलैया
तिलैया भारत के झारखंड राज्य में एक ठो कसबा बाटे।
कुरआन
कुरआन भा क़ुरान (शाब्दिक अर्थ: "पाठ") इस्लाम धर्म के सभसे प्रमुख किताब हवे जेकर अनुसरण आ पाठ मुसलमान लोग करे ला। ई ईश्वर, मने की अल्लाह के द्वारा बतावल बात सभ के संग्रह हवे जे पैगंबर मुहम्मद ग्रहण कइलेन आ अउरी लोग के सुनवलें।
ई क्लासिकल अरबी ज़माना के सभसे बेहतरीन रचना सभ में से एक मानल जाला आ ई कई भाग में बाँटल बा जिनहन के सूरा कहल जाला आ फिर ई सूरा कई आयाह में बाँटल बाने।
नोट
<references group="नोट"/>
सीरीस (बउना गरह)
सीरीस चाहे सेरेस (प्रतीक: ) हमनि के सौर मंडल के झुद्रगरह घेरा में एगो बौना ग्रह बा। एकर व्यास लगभग 950 किमी बा आ ई आपने गुरूत्वाकर्षक खिचाव से गोल हो गइल बा। ई सौर मंडल के तेंतीसवा सभसे बड़ चिज हऽ। पत्थर आउर बरफ के बनल, सीरीस झुद्रगरह घेरा के एक तिहांई वजन अपना भीरि रखेला। पृथ्वी पऽ से एकर सापेक्ष कांतीमान 6.7 से 9.3 के बीच में रहेला,एह चलते जवन दिन ई सभसे जादे चमकेला ओहु दिन पृथ्वी पऽ से ना लउकेला।
सीरीस के खोज ज्युसेप्पी पियाज्जी 1 जनवरी 1801 के कइले रहन। एकर खोज ग्रह के रूप में भइल रहे लेकिन 1850 के दशक में जब एकर परिक्रमा घेरा में आऊर भी चीज मिलल तऽ एकरा क्षुद्रग्रह के श्रेणी में डाल दिहल गइल।
सीरीस के भीतर के हिस्सा पथरीला बा आऊर बीच के हिस्सा बरफ के बनल बा, मानल जाला की बरफ के परत के नीचे महासागर के अवशेष हो सकेला। शायद बहरी सतह बरफ,पानी आ कुछ खनिज से बनल बा।जनवरी 2014 में सीरीस के सतह पऽ से भाप निकलत पावल गइल, जवन अजीब बात रहे।
नासा के अंतरिक्ष यान डॉन हेकर कक्ष मे ६ मार्च २०१५ के ढूकल रहे।  जब डॉन सीरीस भिरि चहुपल तऽ होकर छबी नासा के भेटाईल आउर ओहमें सतह प गहीडा लउकल।
ग्रीनहाउस प्रभाव
ग्रीन हाउस प्रभाव पृथ्वी की वायुमंडल में कुछ खास गैस कि मात्रा के बढ़ले से होखे वाला परभाव हवे जेवना की कारण पृथ्वी से अंतरिक्ष में जाए वाला विकिरण क कुछ हिस्सा वायुमंडल में ए गैसन द्वारा सोख के फिन पृथ्वी की ओर रेडिएट कइ दिहल जाले आ साल डर साल एह से पृथ्वी क तापमान में बढ़ती होत जात बा। एही कारन ई ग्लोबल वार्मिंग मने भूमंडलीय तापन के सभसे मुख्य कारन मानल जाला।
जेवनी गैसन से ई परभाव पड़े ला उन्हन के ग्रीन हाउस गैस कहल जाला। कार्बनडाइऑक्साइड, क्लोरोफ्लोरोकार्बन, टेट्रामीथेन नीयन कई गो गैस बाड़ी सन जिनहन से एह परभाव में बढ़ती होला।
हुक्का
हुक्का एगो जुगति हवे जवना से तमाकू पियल जाला आ एह क्रिया में तमाकू भा कबो-कबो गाँजा के धुआँ पानी में से गुजरे ला। एह जुगति के खोज कुछ लोग के मोताबिक भारत में मुगल काल में भइल आ कुछ लोग एकरा के फारस के सफदवी काल के ईजाद बतावे ला।
अउरी अन्य तरह के धूम्रपान से होखे वाला नोकसान के अलावे, हुक्का से इन्फेक्शन के एक बेकती से दुसरे ले फइले के संका बढ़ जाले जब एकही हुक्का कई लोग पिए ला।
रेलइंजन
रेलइंजन (अंग्रेजी: Locomotive; उच्चारण: लोकोमोटिव) भा इंजन अइसन गाड़ी होला जे रेल परिवहन में रेलगाड़ी के खींचे के काम करे ला। पुराना जमाना में रेल इंजन, भाप के इंजन होखें, बाद में डीजल इंजन आ अब इलेक्ट्रिक इंजन चलन में बाने।
वाट्सएप
वाट्स एप मैसेंजर (WhatsApp Messenger) एगो फ्री सॉफ्टवेयर हवे जे स्मार्टफोन पर एप्लीकेशन के रूप में चले ला आ तुरंत सनेसा भेजे के सुबिधा देला। ई इंटरनेट के इस्तेमाल क के तुरंत सनेसा (पाठ के रूप में) भेजे, कॉल करे, बीडियो काल करे, फोटो, एनीमेशन, डाकुमेंट, प्रयोगकर्ता के लोकेशन आ फोन कांटेक्ट भेजे के सुबिधा देला। एकरा खातिर पहिचानक के रूप में सेलुलर फोन के नंबर के इस्तेमाल करे ला। ई एप्लीकेशन मोबाइल यंत्र सभ प चले ला हालाँकि, एकरा के डेस्कटॉप कंप्यूटर से भी एक्सेस कइल जा सके ला, ई सेलफोन नेटवर्क के नंबर सभ के इस्तेमाल क के एक दुसरे से कनेक्ट होखे के सुबिधा देला। मूल रूप में एह सुबिधा के द्वारा दू ब्यक्ति आपस में या कई लोग ग्रुप बना के आपस में संबाद क सकत रहे, सितंबर 2017 में ह्वाट्सएप द्वारा घोषणा कइल गइल कि अब एगो नया बिजनेस प्लेटफार्म के जरिये कंपनी सभ एकरे द्वारा कस्टमर केयर सुबिधा भी उपलब्ध करा सके लीं वाट्सएप पर भेजल जाए वाला सगरी डेटा (सनेसा, फोटो, बीडियो, फाइल वगैरह) एंड-टू-एंड एनक्रिप्शन के इस्तेमाल से सुरक्षित होखे ला।
वाट्सएप के ज्यादातर उपभोक्ता माउंटेन व्यू, कैलिफोर्निया में स्थित वाट्सएप इंक॰ द्वारा बनावल गइल रहलें हालाँकि, फरवरी 2014 में एकरा के फेसबुक द्वारा लगभग US$19.3 बिलियन (अरब) अमेरिकी डालर में कीन लिहल गइल। फरवरी 2016 ले, वाट्स एप के प्रयोगकर्ता आधार (यूजर बेस) लगभग एक अरब हो चुकल रहल आ एह तरीका से ई आभासी (वर्चुअल) समुदाय सभ में सभसे पापुलर, या आसान भाषा में अपना समय के सभसे पापुलर मेसेजिंग एप बन चुकल रहल। वाट्स एप के बढ़ती कई देसन में तेजी से भइल जेह में ब्राजील, भारत आ यूरोप के बहुत बड़ा हिस्सा सामिल बा।
प्रयोगकर्ता सांख्यिकी
24 अगस्त 2014 के, कूम द्वारा ट्विटर पर घोषणा कइल गइल कि पूरा दुनिया भर में वाट्सएप के 600 मिलियन से ढेर सक्रिय प्रयोगकर्ता बाड़ें। ई ऊ समय रहल जब रोज 25 मिलियन प्रयोगकर्ता लोग वाट्स एप से हर महीना जुड़ रहल रहे, यानी कि 833,000 सक्रिय प्रयोगकर्ता रोज जुड़ रहल रहे। कुल दुनिया के 10%, मने कि 65 मिलियन प्रयोगकर्ता लोग के साथ भारत एह मामिला में नमर एक प रहल।
मई 2017 ई रिपोट कइल गइल कि वाट्स एप के प्रयोगकर्ता लोग औसतन 646 साल के समय के बराबर समय बीडियो काल में बिता रहल रहे मने कि 340 मिलियन मिनट रोज एह एप पर बीडियो काल में बितावत रहल।
फरवरी 2017 ले, वाट्सएप के 1.2 बिलियन प्रयोगकर्ता भ चुकल रहे लोग।
अनंतपुर जिला
अनंतपुर जिला भारत के आंध्र प्रदेश राज्य में एगो जिला बाटे। एकर मुख्यालय अनंतपुर शहर बाटे। एकर कुल रकबा 19130 वर्ग कि॰मी॰ बाटे।
जनसंख्या
साल 2011 के जनगणना के हिसाब से अनंतपुर जिला के कुल जनसंख्या 4083315 बाटे आ जनसंख्या घनत्व 213 बाटे।
गाँव कार्यपालिका
गांव कार्यपालिकामे एक अध्यक्ष, एक उपाध्यक्ष, गांवपालिकाके सभ वार्डके वार्डध्यक्षसभ गांवसभाके अपने से चुनाव क के चुनलहा 4गो महिला सदस्य सभ आ दलित वा अल्पसंख्यक जात स गांवसभासे चुनाव क के चुनलहा 2 गो सदस्य सभ मिलके गांव कार्यपालिका बनेला।
भानुभक्त आचार्य
भानुभक्त आचार्य (1814—1868 ई.) (1871—1925 बिसं ) नेपाली साहित्यकार, कवि आ अनुवादक रहलें। इनके नेपाली भाषा के पहिला कवि के रूप में ब्यापक रूप से मानल जाला, जेकरा खातिर इनके "आदिकबी" के उपाधि दिहल गइल बाटे।
महाकाव्य रामायण के पहिला बेर संस्कृत से नेपाली में अनुवाद करे खातिर इनके जानल जाला। शुरू में उनकर रामायण के अनुवाद मुँहजबानी रूप में लोकप्रिय भइल। बाद में एकर संकलन आ प्रकाशन मोतीराम भट्ट द्वारा 19वीं सदी के अंत में भानुभक्त रामायण के रूप में कइल गइल।
साहित्यिक कैरियर
नेपाली भाषा सहित दक्खिन एशियाई भाषा सभ ओह समय में अधिकतर भाषा प्रसार के मौखिक माध्यम ले सीमित रहलीं जिनहन के लिखित संदर्भ आ साहित्यिक परभाव बहुत कम रहे। चूंकि दक्खिन एशिया के अधिकतर लिखित ग्रंथन में संस्कृत के बोलबाला रहे एहसे ई अधिकतर आम जनता खातिर दुर्गम रहे। चूंकि ब्राह्मण लोग गुरु, विद्वान आ पुरोहित के रूप में उत्कृष्टता हासिल करे वाला जाति रहे एहसे धार्मिक शास्त्र आ अउरी साहित्यिक रचना सभ के पहुँच खाली ओह लोग तक सीमित रहे आ कुछे लोग अइसनो रहे जे शिक्षा पा सकत रहे आ संस्कृत के भी समझ सकत रहे। कई गो कवि लोग संस्कृत में कविता लिखले रहे जबकि आचार्य नेपाली भाषा में लिखे लगले जवना से खाली भर भाषा के लोकप्रियता ना मिलल बलुक उनुके राणा शासक लोग के भी स्वीकृति मिलल।
राम के वीर कारनामा के प्रति आचार्य के परोपकार उनका में आपन कथा के नेपाली बोले वाला लोग तक सुलभ बनावे के तात्कालिकता लेके आइल। चूँकि अधिकतर लोग संस्कृत भाषा ना समुझत रहे एहसे ऊ महाकाव्य के नेपाली भाषा में अनुवाद कइलें। रामायण के गीतात्मक कथ्य शैली के संरक्षित करत उनकर अनुवाद विद्वान लोग के मानना बा कि उहे गीतात्मक सार "भाव आ मरम" के वाहक बा जवन कविता नियन ना लागे के बजाय क्षेत्रीय प्रभाव के विकृत कइले बिना गीत के रूप में जादा सुनाई देलस रामायण ''के भीतरी अर्थ के बिना बिगड़ले।
उहाँ के कवनो पाश्चात्य शिक्षा ना मिलल आ ना ही विदेशी साहित्य से परिचित रहले जवना से उहाँ के रचना आ अनुभव यात्रा के लोकभाषा साहित्यिक व्यवस्था के मौलिक बना के रखलस आ उहाँ के रचना में मजबूत नेपाली सवाद ले आइल। उनकर लेखन के प्रमुख विशेषता सरल रहे बाकिर मजबूत रहे जवना में धर्म के भाव, सादगी के भाव आ देश के गर्मजोशी रहे जवना के तुलना अउरी कई गो कवि ना कर पवले रहल। एगो अमीर परिवार के होखला के नाते उनुका कबो कवनो आर्थिक परेशानी ना भइल अवुरी उनुकर जीवन तब तक अनोखा रहे, जब तक कि उनुकर मुलाकात एगो घास काटे वाला से ना भइल, जवन कि समाज के कुछ देवे के चाहत रहे ताकि उनुका के मरला के बाद भी याद कईल जा सके। घास काटे वाला के बात ही उनका के अइसन काम करे के प्रेरणा दिहलस जवन समाज पर आपन छाप छोड़ें।
उ अपना जीवन में दुगो कृति लिखले जवना में से एगो भानुभक्तेय रामायण अवुरी दूसरा जेल में रहत छंद के रूप में लिखल प्रधानमंत्री के चिट्ठी ह। कागज प हस्ताक्षर करे में कुछ गलतफहमी के चलते उनुका के बलि के बकरा बना के जेल भेज दिहल गइल। जेल में उनकर तबियत बिगड़ गइल आ उनका के मुक्त होखे के झूठा उम्मीद दिहल गइल बाकिर उनकर केस के सुनवाई तक ना भइल। त, उ प्रधानमंत्री के एगो याचिका लिख के आपन आजादी के निहोरा कइले, जवन बाद में उनुकर एगो महान रचना बन गइल। उनुका कविता से ना खाली आजादी जीतल गइल बलुक पइसा के झोरा भी दिहल गइल (उहाँ के ओही भाषा में लिखले रहले जवना के तब के प्रधानमंत्री जनता के जबरन इस्तेमाल करे के चाहत रहलें)। 1868 में जब उनकर निधन भइल त उनका मालूम ना रहे कि ऊ एक दिन नेपाल के सबसे पूज्य कवि में से एक हो जइहें। बाकिर उनकर रचना प्रकाशित ना भइल आ उनकर योगदान के श्रेय बिना मिलले उनकर निधन हो गइल।
उनकर रचना मोतीराम भट्ट द्वारा 1887 में प्रकाशित भइल जब ऊ पाण्डुलिपि के खोज के भारत के बनारस, छपाई खातिर ले गइलें। आचार्य के एगो रचना काठमांडू घाटी आ ओकरा निवासी लोग के रंगीन, चमकदार प्रशंसा खातिर जानल जाला। भले ऊ नेपाल के सबसे मशहूर आ पूज्य कवि लोग में से एक हउवें बाकिर नेपाली साहित्य के इतिहास में उहाँ के रचना ओतना परसिद्ध नइखे जतना कि आन कवि लोग। रामायण, जेकर मूल रूप से आचार्य नेपाली में अनुवाद कइले रहलें, एक सदी से ढेर समय बाद अंग्रेजी में अनुवाद भइल; एकरा के अंग्रेजी के पहिला अनुवाद मानल जाला जवन नेपाल में प्रकाशित भइल।
विरासत
भानुभक्त आचार्य के नेपाली भाषा के आदिकबी (पहिल कवि) के उपाधि से पूज्य आ सम्मानित कइल जाला। मोतीराम भट्ट, पहिला बेर 1981 में आचार्य के जीवनी लिखत घरी उनुका के आदिकवी के नाम से संबोधित कइले रहलें। ऊ साफ करत बाड़न कि आचार्य के आदिकवि ना कहल जाला काहे कि ऊ नेपाल के पहिला कवि रहले बाकिर ऊ उपाधि के हकदार रहले काहे कि ऊ पहिला कवि रहले जे कविता के मरम (अंतर्सार) के समझ के लिखले रहले।
हर साल भानु जयंती साहित्यिक गोष्ठी, आ कार्यक्रम के साथे आ नेपाली लेखक, उपन्यासकार, आ अउरी साहित्यिक हस्ती/उत्साही लोग के उल्लेखनीय उपस्थिति के बीच एगो मेगा इवेंट के रूप में मनावल जाला।
ब्रोकली
ब्रोकली (अंग्रेज़ी: Broccoli) एगो सब्जी हवे।
सिटी सेंटर, बोकारो
सिटी सेंटर, बोकारो भारत के झारखंड राज्य में एक ठो कसबा बाटे।
अमेरिका के नदी सभ के लिस्ट
अमेरिका के नदी सभ में 38 गो प्रमुख नदी बाड़ी सऽ जिनहन के लंबाई 500 mi से ढेर बा। एह नदी सभ के एगो लिस्ट नीचे दिहल जात बा। लिस्ट के नीचे प्रमुख नदी सभ के नक्सा पर लोकेशन भी देखावल गइल बाटे।
स्नैपचैट
स्नैपचैट (Snapchat) एगो फोटो शेयर करे वाला एप हवे। ई स्मार्टफोन पर चले ला आ एकर निर्माता इवान स्पीगल, बॉबी मर्फी आ रेगी ब्राउन बा लोग। पहिले ई पिकाबू नाँव से खाली आइओएस ऑपरेटिंग सिस्टम (एपल आइफोन खातिर) लॉन्च भइल, जुलाई 2011 में; बाद में सितंबर में एकरा के दोबारा स्नैपचैट के नाँव से लॉन्च कइल गइल।
एकर सभसे बड़ फीचर ई बा कि एकरे द्वारा साझा कइल गइल फोटो सभ अपने आप कुछ समय के बाद डिलीट हो जालीं।
मेहँदी
मेहँदी भा मेंहदी एक तरह के सिंगार के चीज हवे। मेहँदी के पौधा होला जेकरे पतई के पीस के बनल पेस्ट से हथोरी पर कलाकारी से डिजाइन बनावल जाला, सूख जाए के बाद एकरा के छोड़ा दिहल जाला आ हथोरी पर एकर डिजाइन लाल रंग में उतर आवे ला जे कई दिन ले बनल रहे ला। मेहदी से सिंगार करे के चलन पुराना समय से चल रहल बा आ अब्बो ई भारतीय उपमहादीप (भारत, पाकिस्तान), अफिरका के कुछ देस आ अरब देस सभ में चलन में बाटे।
चितवन जिला
चितवन जिला नेपाल क एक जिला बा ।
विश्व शांति स्तूप
विश्व शांति स्तूप के नाव से दुनियाँ के कई जगह पर बौद्ध स्तूप मौजूद बाड़ें जिनहन के निर्माण जापान के फूजी गुरू लोगन द्वारा परमाणु हमला के यादगार आ एकरे चलते शांति के सनेसा देवे खाती बनवावल गइल बा। एह कड़ी के स्तूप सभ में भारत के बिहार राज्य के राजगीर (राजगृह) में रत्नागिरी पहाड़ी पर बनवावल गइल स्तूप सभसे परसिध बाटे। अउरी अइसन स्तूप महाराष्ट्र के वर्धा में भी बा आ बिहार के वैशाली में, उत्तर प्रदेश में सारनाथ में आ दिल्ली के इंद्रप्रस्थ इलाका में भी अइसन पैगोडा शैली वाला स्तूप बनल बाड़ें।
राजगीर, बिहार
ई स्तूप 1969 में बनवावल गइल। सफेद गुंबद के आकार के एकर डिजाइन बा। चारों ओर गुंबद में बुद्ध के सोनहरी मूर्ती बाड़ीं। इहाँ से गृद्धकूट नामक अस्थान थोड़िके दूरी पर बाटे जे बुद्ध के प्रिय अस्थान रहल।
परौठा
परौठा भारतीय रोटी क विशिष्ट रूप ह। इ उत्तर भारत में जेतना लोकप्रिय बा, लगभग ओतने ही दक्षिण भारत में भी बा, बस मूल फर्क इ बा, कि उत्तर में इ आटा क बनेला आ दक्षिण में मैदा क बनेला। हर दिन की उत्तर भारतीय उपमहाद्वीपीय नाश्ता में सबसे लोकप्रिय पदार्थ अगर कुछ ह त उ परौठे ह। एके बनवले क जेतना विधि बा वइसे ही हिंदी-भोजपुरी में एकर कईगो रूप प्रचलित बा जइसे पराठा, परौठा, परावठा, परौठा और परांवठा। उत्तर से दक्षिण और पूरब से पश्चिम तक इ भारतीय रसोई क हिस्सा ह और हर सुबह तवा पर सेंकल जात परौठा क लुभावे वाला खुशबू भूख बढ़ा देला। हँ स्वास्थ्य की दृष्टि से इ जरुर वसा से भरपूर होखले की कारण सीमित मात्रा में ही उपभोग करे के चाही।
परौठा, लगभग रोटी की तरह ही बनावल जाला, फर्क सिर्फ एकरी सेंकाई क बा। रोटी के जहां तवा पर सेंकले की बाद सीधा आंच पर भी फुलावल जाला वहीं परौठा सिर्फ तवा पर ही सेंकल जाला। रोटी पकवले की बाद ओकरी ऊपर शुद्ध घी लगावल जा सकेला, जबकि परौठा के तवा प सेंकले की समय ही घी चाहें तेल लगा के सेंकल जाला। भरवां परौठा बनावे की खातिर आप आटा या मैदा मल के ओकर लोई बेल के ओमे भरावन भर लेंइ, फेर ओके बेल के तवा प सेंक लेंइ। परौठा शब्द बनल बा उपरि+आवर्त से। उपरि यानी ऊपर क और आवर्त यानी चारों और घुमावल। सिर्फ तवा प बनावे जाए वाला रोटी चाहें परौठा के सेंकले की विधि पर गौर करीं। एके समताप मिलत रहे एकरी खातिर एके ऊपर से लगातार घुमा-फिरा के सेंकल जाला। फुलका की नियर परौठा क दुनुं परत नाहीं फूलेला बल्कि सिर्फ ऊपर क परत ही फूलेला। एकर क्रम कुछ हे तरह से रही, उपरि+आवर्त > उपरावटा > परांवठा > परौठा। वइसे सीधा शब्द में पर्त वाला आटा का व्यंजन = पर्त+आटा= पराटा=परौठा। भारत पर्यन्त और विदेश में भी इ बहुत प्रचलित बा। दक्षिण भारत में केरल क परौठा प्रसिद्ध बा। एके ओइजा प्रोट्टा कहल जाला। एमें अत्यधिक चिकनाई की साथ ढेरों परत होला। परौठा के भारतीय लोग मलेशिया और मॉरीशस तक ले गइल लो, जहां आज एके फराटा और सिंगापुर में रोटी कनाई या रोटी प्राटा कहल जाला। म्यांमार में एके पलाता कहल जाला। ट्रिनिडाड एवं टोबैगो में इ खूब पतला और बहुत बड़ होला और एके बस्सप-शट कहल जाला।
हिन्दुस्तानी रसोई में बहुत तरह क परौठा बनेला। सबसे आसान त सादा परौठा ही होला। सादा परौठा क भी कई प्रकार होला, जैसे गोल परौठा, तिकोना परौठा, चौजोर परौठा। दुपर्ती परौठा चाहें बहुपर्ती परौठा। सादा की बाद भरवां परौठा आवेला। एमें सर्वाधिक लोकप्रिय बा आलू का परौठा। बहुत गृहणि लोग साल भर मौसमी सब्जी और अन्य तरह की सब्जी से भरवां परांठें बनावेली लो। रसोइयन की प्रयोगधर्मिता से परौठन क विविधता लगातार बढ़त जाता। ए प्रकार की परौठन में मुख्य प्रकार बा:-
अर्नस्ट लुडविग किर्चनर
अर्नस्ट लुडविग किर्चनर (Ernst Ludwig Kirchner) (6 मई 1880 – 15 जून 1938) एक ठो जर्मन पेंटर आ प्रिंटमेकर रहलें आ ई एक्सप्रेशनिस्ट बिचारधारा के माने वाला आ Die Brücke भा "The Bridge" पंथ के संस्थापक भी रहलें। 1933 में नाजी सरकार उनके काम के "बिध्वंसक कला" बतावल आ 1937 में इनके लगभग 600 से ढेर कलाकृति या त बेच दिहल गइल या नष्ट कर दिहल गइल। 1938 में ऊ अपना के गोली मार के आत्महत्या कर लिहलें।
विंध्याचल
जहाँ मिर्जापुर के पहिचान जिला मुख्यालय आ अन्य कारण से बा, ओहीजे बिंध्याचल के परसिद्धि इहाँ मौजूद हिंदू देवी बिन्ध्यवासिनी के मंदिर खातिर आ देवी दुर्गा के पूजा करे वाला लोग खाती तीरथ के रूप में बाटे।
बिंध्याचल कस्बा गंगा नदी के तीरे बा आ ई मुगलसराय-इलाहाबाद रेलवे लाइन पर मिर्जापुर के पच्छिम ओर रेलवे टीशन भी हवे। साल में दू बेर नवरातर के समय इहाँ खूब भीड़ रहे ला।
महगामा
महगामा भारत के झारखंड राज्य में एक ठो कसबा बाटे।
गोलघर, गोरखपुर
गोलघर वर्तमान गोरखपुर शहर के एगो इलाका आ आधुनिक बजार बा। गोरखपुर जंक्शन इस्टेशन से दक्खिन पच्छिम ओर आ सिविल लाइंस के पच्छिम ओर ई बजार काली मंदिर से ले के कचहरी रोड ले बिस्तार लिहले बाटे। ई गोरखपुर शहर के सभसे मुख्य बजार हवे जहाँ रोज के जरूरत के लगभग हर समान मिल सके ला।
नाँव
एह लमहर इलाका आ बजार के नाँव गोलघर पड़े के पाछे कारन बतावल जाला कि पहिले इहाँ एगो चुंगी के भवन रहल जे इलाहाबादी खपड़ा के छावल लाल रंग के गोल बिल्डिंग रहल आ नया बसत बजार के नाँव एकरे नाँव पर गोलघर पड़ गइल; दूसर मत ई बा कि एहिजा एगो क्लब रहल जेकर बिल्डिंग गोल रहल आ ओकरे नाँव पर ई बजार गोलघर कहाए लागल।
ऑफिस
कार्यालय शब्द संस्कृतके (कार्य = काम + आलय = घर) से निर्माण भइल ह। येकर मतलब, कौनो भी काम करे लेल बनावल विशेष स्थान, कोठा, घर, आ जगह के कार्यालय कहेला। कार्यालय, व्यक्तिगत, सरकारी, सामाजिक आ सामुदायिक जौना भी हुव सकेला।
सैम शेपर्ड
सैमुएल शेपर्ड रोजर्स III (Samuel Shepard Rogers III 5 नवंबर 1943 – 27 जुलाई 2017), जिनके प्रोफेशनल नाँव सैम शेपर्ड रहल, एक ठो अमेरिकी नाटक लेखक, एक्टर, स्क्रीनलेखक आ डाइरेक्टर रहलें जिनके काम आ रचना के दौर लगभग आधा सदी के समय के दौरान रहल आ ऊ 10 गो ओबी अवार्ड जितलें, केहू भी लेखक भा डाइरेक्टर खातिर ई अबतक के सभसे ढेर बा।
शेपर्ड लगभग 44नाटक आ कई गो कहानी के किताब, निबंध आ संस्मरण लिखलें। 1979 में इनके नाटक बरीड चाइल्ड खातिर नाटक बिधा में पुलित्जर पुरस्कार मिलल। दि राइट स्टफ फिलिम में बेस्ट स्पोर्टिंग एक्टर खातिर इनके एकेडेमी अवार्ड खातिर नामांकन भइल रहे। पत्रिका न्यू यॉर्क द्वारा शेपर्ड के "अपने पीढ़ी के महानतम नाटककार" बतावल गइल।
जाजमऊ
जाजमऊ उत्तर प्रदेश के कानपुर शहर के उपनगर बा।
कोरवा, उत्तर प्रदेश
कोरवा, उत्तर प्रदेश भारत के उत्तर प्रदेश राज्य में एक ठो कसबा बाटे।
मोहम्मदगंज
मोहम्मदगंज भारत के झारखंड राज्य में एक ठो कसबा बाटे।
कंचनपुर जिला
कंचनपुर जिला नेपाल क एक जिला बा ।
अध्यक्ष
अध्यक्ष कोनो संस्था, समिति, कम्पनी, सभा, संसद, कार्यालय, राजनीतिक दल, आदि के प्रमुख व्यक्ति बुझेला।
उपाध्यक्ष
उपाध्यक्ष कोनो संस्था, समिति, कम्पनी, सभा, संसद, कार्यालय, राजनीतिक दल, आदि के सहायक व्यक्ति व अधिकारी बुझेला।
उज़्बेकिस्तान
उज़्बेकिस्तान (Uzbekistan) मध्य एशिया में एगो देश बाटे। ई देश डबल जमीन से घेराइल देश बाटे।
चित्तूर जिला
चित्तूर जिला भारत के आंध्र प्रदेश राज्य में एगो जिला बाटे। एकर मुख्यालय चित्तूर शहर बाटे। एकर कुल रकबा 15152 वर्ग कि॰मी॰ बाटे।
जनसंख्या
साल 2011 के जनगणना के हिसाब से चित्तूर जिला के कुल जनसंख्या 4170468 बाटे आ जनसंख्या घनत्व 275 बाटे।
पर्यावरणवाद
पर्यावरणवाद एक तरह के दर्शन, बिचारधारा आ सामाजिक आंदोलन ह जे पर्यावरण के सुरक्षा खातिर आ एकर मूल रूप बचावे खातिर बा। ई एक तरह के सामाजिक आ पर्यावरणी आंदोलन हवे जवना के तहत पर्यावरणी मुद्दा सभ के साथ निपटे बदे जागरुकता, शिक्षा आ सामाजिक सक्रियता बढ़ावे खातिर काम कइल जाला।
पर्यावरणवाद के बिपरीत एक तरह के एन्टी-पर्यावरणवाद के बिचारधारा भी बा जेकर समर्थक लो एह बात के वकालत करे ला कि पृथ्वी एतना अबर आ भंगुर नइखे, पर्यावरणवादी लोग मनुष्य के परभाव के बढ़ा-चढ़ा के प्रस्तुत करे ला आ मानव के प्रगति में बाधक बन रहल बा।
परिभाषा
पर्यावरणवाद एक किसिम के सामाजिक आंदोलन के चिन्हित करे ला जे लॉबीइंग क के, एक्टिविज्म क के, शिक्षा के परचार प्रसार कइ के, राजनीतिक प्रक्रिया के परभावित करे के कोसिस करे ला जवना से कि प्राकृतिक संसाधन सब आ इकोसिस्टम सभ के सुरक्षा-संरक्षा हो सके।
एगो पर्यावरणवादी अइसन ब्यक्ति होखे ला जे प्राकृतिक पर्यावरण के बारे में आ एकरे संसाधन सभ के सस्टेनेबल मैनेजमेंट के बारे में खुल के बोले आ आम जननीति (पब्लिक पालिसी) आ ब्याक्तिगत बेह्वार में एकरे खातिर बदलाव के वकालत करे। अइसन काम में, जागरूक उपभोग, कंजर्वेशन खातिर पहलकदमी, रिन्यूएबल संसाधन सभ में निवेश, एफ़ीशियंसी के बेहतर बनावे, नया एकाउंटिंग पैराडाइम सभ जइसे कि इकोलॉजिकल इकोनामिक्स के बढ़ावा दिहल, गैर-मनुष्य जीवन के साथे आपन कनेक्शन नया तरीका से अस्थापित कइल, संसाधन सभ पर मनुष्य के दबाव के कम कइल, वगैरह चीज सामिल बा।
बिबिध तरीका से (उदाहरण खातिर, जमीनी स्तर पर एक्टिविज्म आ बिरोध-प्रदर्शन), पर्यावरणवादी आ पर्यावरणी संस्था सभ ई कोसिस करे लीं कि मनुष्य संबंधी मामिला सभ में प्राकृतिक दुनिया के बेहतर आवाज मिल सके।
सहज रूप से, पर्यावरणवादी लोग आ पर्यावरणी संस्था सभ संसाधन सभ के सस्टेनेबल मैनेजमेंट, प्राकृतिक पर्यावरण के सुरक्षा (आ अगर जरूरी होखे, रिस्टोरेशन) खातिर कोसिस करे लें, जननीति में आ ब्याक्तिगत बेहवार में बदलाव ले आ के। ई नजरिया मनुष्य के प्राकृतिक इकोसिस्टम में हिस्सेदार माने ला ओकर मालिक ना; अइसन आंदोलन इकोलॉजी, सेहत आ मानवाधिकार पर फोकस करे लें।
बनस्पति
बनस्पति या वनस्पति (Vegetation) पृथ्वी के धरातल पर पावल जाए वाला पेड़-पौधा घास वगैरह के सामूहिक रूप के कहल जाला। ई एक ठो जनरल शब्द हवे जेवना में कौनों बर्गीकरन कइले बिना सगरी हरियाली के समाहित कर लिहल जाला।
बनस्पति के अध्ययन करे वाला बिग्यान वनस्पति विज्ञान बाटे।
गाँठ गोभी
गाँठ गोभी एगो सब्जी हवे। ई वास्तव में कौनों अलगा प्रजाति ना हवे बलुक फूल गोभी, ब्रोकली वगैरह के एगो किसिम हवे आ एह सभ के एकट्ठा Brassica oleracea नाँव के प्रजाति के रूप में जानल जाला। कई जगह एकरा के नोल खोल कहल जाला। अंग्रेजी में एकरा के कोह्लराबी (Kohlrabi) कहल जाला जे जर्मन भाषा से निकलल शब्द हवे। एकरा छत्तीसगढ मा नवलगोल  नाव  जानल जाला।
उत्तर भारत में ई जाड़ा के सीजन में आवे वाली सब्जी हवे।
कुचिपुड़ी
कुचिपुड़ी एगो शास्त्रीय नाच या नृत्य के शैली हवे। ई नाच भारत की आंध्रप्रदेश राज्य में सभसे प्रचलित हवे आ एहिजे एकर जनम भइल रहे। आंध्रप्रदेश की अलावा ई पुरा दक्खिनी भारत में बहुत परचलित नाच हवे। कहल जाला की एकर जनम कुचिपुड़ी गाँव में भइल रहे आ एकर शुरुआत सिद्धेन्द्र योगी नाँव के कृष्ण-भक्त संत कइले रहलें।
कुचिपुड़ी नाच के परदर्शन आम तौर पर कुछ परंपरागत तरीका से शुरू होला। जेवना में स्टेज पर एगो शुरूआती पूजन नियर होखेला जेकरा बाद कलाकार अपनी पात्र के रूप में प्रवेश करे लें। प्रवेश की बाद कलाकार आपन परिचय देला आ पात्र के अस्थापित करे के काम करे ला। एकरा बाद मुख्य नाटक आरम्भ होला। ई नाच-नाटक हमेशा कर्नाटक संगीत में सजल गीत की साथे होखे ला। गीत के एक ठो गायक गावे ला आ मिरदंग वायलिन बाँसुरी आ तम्बूरा पर गायक के सहजोग कइल जाला। नाचे वाला कलाकार के ज्यादातर गहना आ आभूषण एगो खास हलुक लकड़ी के बने लें जौना के बूरुगु कहल जाला आ ई परम्पारा सतरहवीं सदी में शुरू भइल रहे।
शैली
भरत मुनि की नाट्यशास्त्र के जानकार सिद्धेन्द्र योगी एकर शुरूआत कइलें आ ऊ पारिजातहरण नाँव के एगो नाटक के रचना कइलें आ एही से एह नाच के शुरूआत मानल जाला।
कुचिपुड़ी नाच के कलाकार चपल आ तेज गतिविधि वाला होखे लें आ नाच में गोलाई आ पद संचालन में लय आ उड़ान के बहुत महत्व होला। नाचे वाला कलाकार एगो खास गरिमा की संघे ई नाच परस्तुत करे लें। कर्नाटक संगीत की साथे होखे वाला ई नाच भरतनाट्यम की संघे कई माने में समानता लिहले होखे ला।
बिस्व रेकार्ड
26 दिसंबर 2010 के हैदराबाद की जीएमसी बालयोगी स्टेडियम में 2800 कुचिपुड़ी कलाकार आ 200 से ढेर कुचिपुड़ी गुरू लोग मिल के एक साथे नाच के परदर्शन कइल आ एगो बिस्व रेकार्ड बना दिहल लोग।
सड़क
सड़क (अंग्रेजी: Road; उच्चारण: रोड) जमीन पर बनल रस्ता होला जेकरा के कौनों तरीका से सपाट आ मजबूत बनावल गइल होला ताकि आवागमन में सुबिधा होखे; एह में रेल पटरी आ हवाई पट्टी नियर चीज के ना गिनल जा सके ला; आमतौर पर पहिया वाला बाहन, जेह में ट्रक से ले के साइकिल आ बैलगाड़ी ले सामिल बा, के आसानी से चले लायक बनावल रस्ता के सड़क के रूप में जानल जाला। भारतीय संदर्भ में हाइवे से ले के प्रमुख जिला सड़क (एमडीआर) आ अउरी छोटहन पक्की सड़क सभ के एह में शामिल कइल जाला। खाली माटी पाट के भा जमीन के बराबर कइ के बनावल रास्ता सभ के आमतौर पर चकरोड कहल जाला आ अइसन चकरोड सभ पर या गली सभ में ईंटा बिछा के मजबूत कइल रस्ता के खड़ंजा कहल जाला।
अलगा-अलगा देस सभ में सड़क के परिभाषा भी अलगा-अलगा हो सके ला उदाहरण खाती यूनाइटेड किंगडम में सड़क के परिभाषा उहाँ के हाइवे एक्ट के तहत निर्धारित कइल गइल बा। अमेरिका में पब्लिक रोड आ प्राइवेट रोड में अंतर कानूनी तौर पर स्थापित बाटे।
सड़क के प्रकार, एह में मौजूद लेन सभ के संख्या के आधार पर भी निर्धारित कइल जाला।
अर्नस्ट हेमिंग्वे
अर्नेस्ट हेमिंग्वे (21 जुलाई 1899 - 2 जुलाई 1961) एगो अमेरिकी लेखक, उपन्यासकार आ पत्रकार रहलें। उनुका लेखन के मुख्य काम बीसवीं सदी की बीस की दशक के बिचा से ले के पचास की दसक की बीच ले रहल।
हेमिंग्वे के परभाव बाद की पीढ़ी की लेखक लोगन पर पड़ल आ उनके 1954 में साहित्य के नोबल पुरस्कार मिलल रहे। उनुकर बहुत सारी रचना कुल के अमेरिकी साहित्य में क्लासिक मानल जाला।
1961 में हेमिंग्वे के मौत आत्महत्या कइले से भइल।
चौरी चौरा
चौरी चौरा भारत के उत्तर प्रदेश राज्य के गोरखपुर जिला में एक ठो कसबा बाटे।
वार्ड
वार्ड (Ward) का मतलब भौगोलिक वितरण के कोनो एक जगह क्षेत्र होला। पहले नेपाल के गाविस सभ मे वार्ड होइत रहे आ नगरपालिका मे वार्ड कार्यालय। लेकिन संघियता मे गइला के वाद नेपाल मे गाविस सभ के मिला के गांवपालिका बनल आ गाविस कार्यालय सभ वार्ड कार्यालय बनावल गेल ह। वार्ड अस्पताल मे भी बाटे।
भौतिकी में नोबेल पुरस्कार
भौतिकी के नोबेल पुरस्कार बरिस भ मे मिले वला एगो पुरस्कार हऽ जवन की राजकीय स्वीडन बिज्ञान अकादमी, हूनका के देवेला के जे भौतिकी मे निमन काम कइले होखेलन। ई हऊ सभ नोबेल पुरस्कार मे ले एगो बा जेकर स्थापना 1895 मे अल्फ्रेड नोबेल कइले रहन आ जेकरा दिहल 1901 से चालू भइल।
हवाईअड्डा
हवाईअड्डा (Airport; उच्चारण: एअरपोर्ट भा एयरपोर्ट) अइसन एरोड्रोम के कहल जाला जेकरा के प्रमुख रूप से वाणिज्यिक (कामर्शियल) हिसाब से बनावल गइल होखे; जहाँ से यात्री लोग के ले जाए वाला भा माल ढोवे वाला हवाई जहाज आपन उड़ान भरें भा उतरें; आ उड़ान के अलावा अन्य सहजोगी सुबिधा भी मौजूद होखे। आमतौर पर एगो एयरपोर्ट में हवाईपट्टी के अलावा मौजूद सहजोगी सुबिधा सभ में - हैंगर, लाउंज, गोदाम, मरम्मत क्षेत्र आ कंट्रोल टावर प्रमुख सुबिधा होखे लीं।
जम्मू अउरी काश्मीर
जम्मू काश्मीर चाहे जम्मू अउरी काश्मीर भारत के 8 गो संघ राज्यक्षेत्र (केंद्रशासित प्रदेश) में से एगो संघ राज्यक्षेत्र बाटे। एकर राजधानी श्रीनगर आ जम्मू में स्थित बा। ई संघ राज्य क्षेत्र एगो बड़हन भूगोलीय इलाका काश्मीर के हिस्सा हवे आ 31 अक्टूबर 2019 के संघ राज्यक्षेत्र के रूप में अस्तित्व में आइल। एकरा पहिले ई भारत के जम्मू काश्मीर राज्य के हिस्सा रहल जेकरा के दू हिस्सा में बाँटल गइल, दुसरका हिस्सा लद्दाख के भी संघ राज्यक्षेत्र के दर्जा मिलल।
वर्तमान में एह में जम्मू मंडल आ काश्मीर मंडल के रूप में 2 गो मंडल आ इनहन के अंदर कुल 20 गो जिला बाड़ें। ई एगो अइसन संघ राज्यक्षेत्र बनावल गइल बा जेकर आपन बिधानसभा होखी।
इतिहास
पुराणन की कथा की हिसाब से कश्यप ऋषि की नाँव पर काश्मीर नाँव पड़ल। इहो कहल जाला की इहँवा केसर क खेती होला जेवना से काश्मीर (बिंदी) लगावल जाला एही से एकर नाँव काश्मीर पड़ल।
मुसलमानन क आगमन इहँवा 13 वीं आ 14 वीं सदी में भइल।
भूगोल
भारत की सबसे उत्तरी हिस्सा में हिमालय पहाड़ क इलाका हउवे।
नोट
<references group="नोट"/>
गोरखपुर जंक्शन रेलवे स्टेशन
गोरखपुर रेलवे जंक्शन भारतीय राज्य उत्तर प्रदेश के गोरखपुर शहर में बा आ इहाँ उत्तर पूर्व रेल मंडल के मुख्यालय भी हवे। कई लाइन इहाँ आ के मिले लीं जे उत्तर प्रदेश आ बिहार के उत्तरी तराई वाला इलाका के परिवहन ब्यवस्था खाती बहुत महत्व के बाड़ी।
गोरखपुर रेलवे जंक्शन पर दुनिया के सभसे बड़हन प्लेटफार्म मौजूद बा जे 1.34 km लंबाई के बा।
शहर गोरखपुर आ आसपास के उपनगरी इलाका खाती एह जंक्शन के अलावा अउरी 10 गो स्टेशन बाने: गोरखपुर कैंट, डोमिनगढ़, सहजनवा, सीहापार, मनीराम, नकहा जंगल, कुसुमी, जगतबेला, आ उनौला।